Trafic paralizat în București. Zeci de troleibuze au rămas blocate în centrul Capitalei în această dimineață.
Traficul din Centrul Bucureștiului a fost paralizat, pe tronsonul Foișorul de Foc și Universitate, a anunțat STB pe contul de Twitter. Problemele au fost provocate de o avarie la rețeaua electrică. După aproximativ două ore STB a anunțat remedierea defecțiunilor.
Cauza îngreunării traficului ar fi unele avarii la rețeaua electrică a STB.Zeci de trolee au rămas oprite pe sensul spre Universitate. Compania anunță că intervine pentru repararea unei linii electrice rupte.Liniile 55, 66, 70 și 90 – blocate. Cauza: întreruperea tensiunii în rețeaua de alimentare, pentru remedierea avariei de la Foișorul de Foc.— STB SA Clienti (@Clienti_stbsa) November 27, 2020 La două ore de la anunțul inițial compania a anunțat că problemele au fost soluționate și traficul a revenit la normal.